**Comunicat de presă referitor la hotărârile adoptate de Colegiul director al CNCD în ședința din data de 03 iunie 2020**

**Colegiul director al Consiliului Național pentru Combaterea Discriminării, întrunit în ședința de soluționare a petițiilor din data de 03 iunie 2020, a adoptat următoarele hotărâri:**

1. Impunerea unei limite maxime de vârstă la încheierea unei polițe de asigurare pentru călătorii în străinatate reprezintă faptă de discriminare conform art. 2 alin. (1) și art. 10, litera b din O.G. 137/2000, republicată.

**S-a aplicat sancțiunea avertismentului contravențional. Hotărâre adoptată cu unanimitate de voturi (8 voturi).**

1. Refuzul înscrierii la concursul organizat la Școala de Agenți de Poliție “Vasile Lascăr”din Câmpina din cauza unei medii la purtare sub 9 (nouă), din anii de studii din liceu, reprezintă faptă de discriminare conform art. 2 alin. (3) și art. 11 alin. (1), din O.G. 137/2000, republicată.

**Pe viitor se recomandă găsirea unei alte modalități de verificare a competențelor necesare înscrierii. Hotărâre adoptată cu 7 voturi pentru, 1 împotrivă.**

1. Publicarea unor articole prin care Forumul Democrat al Germanilor din România (FDGR) este considerată organizație nazistă, reprezintă faptă de discriminare și încalcă dreptul la demnitate, conform art. 2 alin. (1) și art. 15 din O.G. 137/2000, republicată.

**S-a aplicat sancțiunea amenzii contravenționale de 3000 lei. Hotărâre adoptată cu unanimitate de voturi (8 voturi).**

1. Publicarea unui articol în ziarul local Monitorul de Făgăraș cu conținut rasist la adresa persoanelor de etnie romă reprezintă faptă de discriminare și încalcă dreptul la demnitate, conform art. 2 alin. (1) și art. 15 din O.G. 137/2000, republicată.

**S-a aplicat sancțiunea avertismentului contravențional față de ziaristă și amendă contravențională față de Monitorul de Făgăraș de 3000 lei. Hotărâre adoptată cu unanimitate de voturi (8 voturi).**

**Colegiul director al Consiliului Național pentru Combaterea Discriminării**

**03 iunie 2020**

**București**